**ΣΥΝΗΜΜΕΝΕΣ ΜΕΤΟΧΕΣ**

**ΑΝΑΛΥΣΗ ΣΕ ΔΕΥΤΕΡΕΥΟΥΣΑ ΠΡΟΤΑΣΗ**

 **1🡆Αιτιολογική μετοχή**

1. **Αναγνωρίζω τη μετοχή (είδος)**
2. **Βρίσκω τον χρόνο της μετοχής Ενεστώτας – Σύγχρονο, Παρακείμενος – Προτερόχρονο, Μέλλοντας – Υστερόχρονο.**
3. **Ελέγχω πού με τοποθετεί στον χρόνο το ρήμα εξάρτησης: Αρκτικός χρόνος => Παρόν μέλλον// Ιστορικός χρόνος => Παρελθόν**
4. **Εφαρμόζω την ακολουθία των χρόνων, όπως τη γνωρίζω από τη θεωρία μου.**

Αναλύεται σε αιτιολογική πρόταση ως εξής: -

Εισάγεται με τους αιτιολογικούς συνδέσμους quod,(quia quoniam) + και οριστική,

εφόσον επιθυμούμε να δηλώσουμε αντικειμενική αιτιολογία ή

quod,quia quoniam +υποτακτική εφόσον επιθυμούμε να δηλώσουμε υποκειμενική (ή υποθετική) αιτιολογία

Εισάγεται με τον σύνδεσμο cum + υποτακτική, εφόσον η αιτιολογία είναι αποτέλεσμα εσωτερικής λογικής διεργασίας

Π.χ κειμ.24 : indignatus inquit = quod Ennius indignatus est/erat (αντικειμ. αιτιολ.) ή indignatus esset (υποκειμ. αιτιολ.) ή cum Ennius indignatus esset (εσωτερ. λογ. διεργ.)

 **2.🡆Επιθετική Μετοχή**

Αναλύεται σε αναφορική πρόταση ως εξής: εισάγεται με αναφορική αντωνυμία, σύμφωνη προς τον προσδιοριζόμενο όρο στο γένος και τον αριθμό και σε πτώση ονομαστική.

Π.χ κειμ.23 interroganti = qui ..interogabat

 **3.🡆Eναντιωματική Μετοχή**

Αναλύεται σε εναντιωματική πρόταση με την εξής μορφή:

Εισάγεται με τον εναντιωματικό σύνδεσμο etsi (tametsi, quamquam)+ οριστική ή τον licet (cum) + υποτακτική

Π.χ κειμ21 absens = etsi aberat ή licet abesset

**4.🡆Χρονική Μετοχή**

Αναλύεται σε χρονική πρόταση, πριν όμως από την ανάλυση θα πρέπει να προσέξουμε τον *χρόνο της μετοχής*, συνεπώς και τη *χρονική βαθμίδα*, που δηλώνει. Δηλαδή:

* αν η μετοχή είναι χρόνου ενεστώτα, τότε δηλώνεται το σύγχρονο, συνεπώς η πρόταση σχηματίζεται ως εξής: εισάγεται με τον χρονικό σύνδεσμο dum + οριστική ενεστώτα (για παρόν και παρελθόν αδιακρίτως) ή με τον (ιστορικό - διηγηματικό) cum + υποτακτική παρατατικού (για το παρελθόν) ή σπανιότερα με τον cum (temporale) + Οριστική Ενεστώτα (για το παρόν) ή Παρατατικού (για το παρελθόν)

Π. χ κειμ. 43: ingredienti =cum tu ingredereris, -re ή dum ingrederis, -re ή cum ingrediebaris, -re .

🠦 αν η μετοχή είναι χρόνου παρακειμένου τότε δηλώνεται το προτερόχρονο, συνεπώς η πρόταση σχηματίζεται ως εξής: εισάγεται με τον χρονικό σύνδεσμο postquam (ubi, simul) + οριστική παρακειμένου (ή υπερσυντελίκου) για το παρελθόν ή

εισάγεται με τον χρονικό σύνδεσμο cum (ιστορικός - διηγηματικός) + υποτακτική υπερσυντελίκου για το παρελθόν

εισάγεται με τον cum temporale + Οριστική Παρακειμένου ή Υπερσυντελίκου

Π.χ κειμ. 21 rogatus = cum rogatus esset ή postquam rogatus est

**ΜΕΤΑΤΡΟΠΗ ΠΡΟΤΑΣΕΩΝ ΣΕ ΜΕΤΟΧΙΚΕΣ ΦΡΑΣΕΙΣ – ΣΥΜΠΤΥΞΗ ΠΡΟΤΑΣΕΩΝ ΣΕ ΜΕΤΟΧΕΣ**

⮩Πρώτο βήμα στη διαδικασία σύμπτυξης είναι *να διακρίνουμε τη χρονική βαθμίδα* που δηλώνει η προς μετατροπή πρόταση, δηλαδή το σύγχρονο, το προτερόχρονο ή το υστερόχρονο.

Δηλαδή:

Σύγχρονο -> Μετοχή Ενεστώτα

Προτερόχρονο -> Μετοχή Παρακειμένου

Υστερόχρονο -> Μετοχή Μέλλοντα

 ⮩Μετατρέπουμε το ρήμα της προς μετατροπή πρότασης σε μετοχή και παραλείπουμε τους συνδέσμους, ενοποιώντας την κύρια πρόταση με τη μετοχική.

**Πρέπει όμως να προσέξουμε τα εξής:**

⮩Στην ενεργητική σύνταξη με χρονική βαθμίδα σύγχρονο ή υστερόχρονο (δηλαδή μετοχή ενεστώτα ή μέλλοντα), υποκείμενο της μετοχής τίθεται το υποκείμενο του ρήματος της πρότασης που συμπτύσσουμε. Αν η σύνταξη είναι παθητική (στις ίδιες χρονικές βαθμίδες), υποκείμενο της μετοχής τίθεται το ποιητικό αίτιο του ρήματος της πρότασης που συμπτύσσουμε.

Π.χ Ego cum te quaererem 🡲Ego quaerens te

Caecilia expectabat dum aliqua vox audiretur (a Caecilia) 🡲 Caecilia expectabat auditura aliquam vocem

⮩Επειδή στη λατινική δεν υπάρχει μετοχή ενεργητικού παρακειμένου, όπου χρειάζεται (ενεργητική σύνταξη με χρονική βαθμίδα προτερόχρονου) βάζουμε μετοχή παθητικού παρακειμένου και μετατρέπουμε τη σύνταξη από ενεργητική σε παθητική (δηλαδή μετατρέπουμε το αντικείμενο του ρήματος της ενεργητικής σύνταξης σε υποκείμενο της μετοχής που έχουμε μετατρέψει).

⮩ Αν η προς μετατροπή πρόταση είναι παθητικής σύνταξης (και χρονικής βαθμίδας προτερόχρονου) υποκείμενο της μετοχής τίθεται το υποκείμενο του ρήματος της πρότασης που συμπτύσσουμε.

⮩Αν το υποκείμενο της μετοχής υπάρχει ως όρος της κύριας πρότασης τότε η μετοχή είναι συνημμένη και τη θέτουμε στην πτώση, στον αριθμό και στο γένος του υποκειμένου της (μαζί με όλους τους ομοιόπτωτους προσδιορισμούς). Postquam extraxit eum miles imperatorem salutavit. 🡲 extractum imperatorem eum salutavit

⮩Αν το υποκείμενο της μετοχής δεν έχει άλλο συντακτικό ρόλο μέσα στην πρόταση τότε η μετοχή είναι απόλυτη και τίθεται σε πτώση αφαιρετική μαζί με το υποκείμενό της. Ποιητικό αίτιο δηλώνουμε μόνο αν δεν συμπίπτει με κάποιο όρο της πρότασης (δηλαδή δημιουργούμε γνήσια αφαιρετική απόλυτη). Αν όμως συμπίπτει (νόθη), τότε δεν δηλώνεται ποιητικό αίτιο. Ubi Hercules gregem aspexit, pergit ad proximam speluncam -🡲 Hercules grege aspecto pergit ad proximam speluncam

⮩Αν η προς μετατροπή πρόταση έχει το ρήμα sum (η μετοχή του οποίου στον ενεστώτα απαντάται μόνο εν συνθέσει) δημιουργούμε ιδιόμορφη αφαιρετική απόλυτη γράφοντας μόνο το υποκείμενο σε πτώση αφαιρετική και το ουσιαστικό ή επίθετο που το συνοδεύει.

Π.χ Cum Cicero erat consul, Catilina coniuravit contra rem publicam 🡲 Cicerone consule Catilina coniuravit contra rem publicam.